

***Dječji vrtić Osijek***

***O s i j e k***

***Vij. Ivana Meštrovića 7***

***OIB: 06828481465***

Telefon: 031/204-700, 204- 709 Fax: 031/204-701 e-mail: dvo@vrticiosijek.hr [www.vrticiosijek.hr](http://www.vrticiosijek.hr)

KLASA: 400-01/22-01/14

URBROJ: 2158-87-01-22-01

U Osijeku, 08. srpanj 2022. godine

OIB: 06828481465

Matični broj: 3021793

RKP: 36670

Razina: 21

Razdjel: 000

Šifra djelatnosti: 8510

IBAN: HR68 23600001101808275

Zakonski predstavnik - ravnateljica: Ana Mihaljević. mag.educ.paed.

**BILJEŠKE UZ FINANCIJSKI IZVJEŠTAJ DJEČJEG VRTIĆA OSIJEK ZA RAZDOBLJE OD 01. SIJEČNJA DO 30. LIPNJA 2022. GODINE**

Financijski izvještaj Dječjeg vrtića Osijek sastavljen je sukladno odredbama Pravilnika o financijskom izvještavanju u proračunskom računovodstvu (Narodne novine 3/2015., 93/2015., 135/2015., 2/2017., 28/2017., 112/2018., 126/2019., 145/2020., 32/2021. i 37/2022.) i Okružnici o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinice lokalne i područne (regionalne) samouprave za razdoblje od 1. siječnja do 30. lipnja 2022. godine (Klasa: 400-02/22-01/26, Urbroj: 513-05-03-22-2) od 30. lipnja 2022. godine.

Financijski izvještaji sastavljeni su na sljedećim obrascima za isto razdoblje:

* izvještaj o prihodima i rashodima, primicima i izdacima,
* obveze i
* bilješke koje su dopuna uz financijske izvještaje (uz obveznu tablicu primljenih zajmova i otplata).

Bilješke su opisne, brojčane ili kombinirane i njima se obrazlažu pregledi stanja i rokovi dospijeća dugoročnih kredita, pregled ugovornih odnosa, pregled prihoda i rashoda, primitaka i izdataka gdje se navode razlozi zbog kojih je došlo do većih odstupanja od ostvarenja u izvještajnom razdoblju za prethodnu godinu.

Priznavanje prihoda i primitaka te rashoda i izdataka iskazanih u financijskim izvještajima Dječjeg vrtića Osijek temeljeno je na modificiranom računovodstvenom načelu nastanka događaja, odnosno:

* ne iskazuje se rashod amortizacije dugotrajne nefinancijske imovine,
* ne iskazuju se prihodi i rashodi uslijed promjena vrijednosti nefinancijske imovine,
* prihodi se priznaju u izvještajnom razdoblju u kojem su postali raspoloživi i pod uvjetom da se mogu izmjeriti,
* rashodi se priznaju na temelju nastanka poslovnog događaja (obveze) i u izvještajnom razdoblju na koje se odnose neovisno o plaćanju,
* rashodi za utrošak kratkotrajne nefinancijske imovine priznaju se u trenutku nabave i u visini njene nabavne vrijednosti i
* za donacije nefinancijske imovine iskazuju se prihodi i rashodi (osim kada se radi o prijenosima između proračuna/proračunskih/izvanproračunskih korisnika koji se izravno evidentiraju kao promjene vlastitih izvora).

Dječji vrtić Osijek nije u sustavu PDV-a.

U nastavku je obrazloženje značajnijih odstupanja od ostvarenja u izvještajnom razdoblju u odnosu na prethodnu godinu.

**BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACMA**

Ukupni prihodi i primici Dječjeg vrtića Osijek za razdoblje od 01.01.-30.06.2022. godine iskazani su u obrascu PR-RAS u ukupnom iznosu od 36.184.430,46 kn, te ukupni rashodi i izdaci u ukupnom iznosu od 34.486.917,76 kn, ukupni tekući višak prihoda i primitaka nad ukupnim rashodima i izdacima tekuće godine je 1.697.512,70 kn. Sa sučeljavanjem manjka prihoda iz 2021. godine u iznosu od 173.437,55 kn nad tekućim viškom prihoda iz 2022. godine, polugodišnji obračun završavamo sa ukupnim viškom prihoda u ukupnom iznosu od 1.524.075,15 kn.

Tekući višak prihoda u iznosu od 1.524.075,15 kn sastoji se od prihoda za posebne namjene u iznosu od 1.389.252,66 kn i ukupnih prihoda od pomoći Erasmus+, MZO i HZZO-a u iznosu od 134.822,49 kn.

**1 . PRIHODI I PRIMICI**

**Bilješka broj 1. Prihodi poslovanja**

,

**Šifra 634** – Tekuće pomoći od izvanproračunskih korisnika su uplate od HZZO-a. Uplate se odnose na HZZO koji refundira obvezne zdravstvene preglede i veće su za 1.686,00 kn nego 2021. godine.

**Šifra 636** – Tekuće pomoći proračunskim korisnicima iz proračuna koji im nije nadležan u ukupnom iznosu od 1.957.957,56 kn, sastoje se od uplate Općine Čepin u ukupnom iznosu od 1.764.765,57 kn koji sudjeluje u refundaciji sufinanciranja cijene usluge za vrtić i jaslice i Općine Vladislavci u ukupnom iznosu od 65.451,99 kn koji sudjeluje u refundaciji plaće za radnicu , te uplata Ministarstva znanosti obrazovanja u iznosu od 127.740,00 kn za predškolu, za djecu s teškoćama u integraciji i djecu s teškoćama u odgojno – obrazovnim skupinama u svrhu kupnje didaktike, literature i odlaska stručnog osoblja na stručna osposobljavanja na seminare i tečajeve.

**Šifra 641**  – Prihodi od financijske imovine u ukupnom iznosu od 74.45 kn su kamate na depozite po viđenju, te ovise o iznosu financijskih sredstva koja se nalaze na žiro računu u tom trenutku obračuna.

**Šifra 651** - Upravne i administrativne pristojbe više se ne primjenjuju, te su iste ukinute 01.09.2021.g (NN 92/2021).

**Šifra 652** – Prihodi po posebnim propisima su: prihodi od roditelja za sufinanciranje cijene usluge za vrtić i jaslice u ukupnom iznosu od 9.928.118,27 kn. Ukupni prihod veći je u odnosu na prošlu 2021. godinu za 609.981,96 kn zbog većeg broja upisane djece u pedagošku godinu 2021./2022. za njih 300-tinjak, s obzirom da je bio izvanredni upis još i u listopadu 2021.g.

U ove prihode još pripadaju i ostali nespomenuti prihodi po posebnim propisima koji su u ukupnom iznosu od 87.566,69 kn (oni se sastoje od prihoda za polaganje stručnih ispita u iznosu od 81.517,00 kn i prihoda od naplate ovršnih postupaka u iznosu od 6.049,69 kn).

**Šifra 661** – Prihodi od prodaje proizvoda i roba te pruženih usluga su prihodi od prodaje otpada miješanog materijala, izvršen po otpisu sredstava na Inventuri u iznosu od 1.740,00 kn.

**Šifra 663** – Donacije od pravnih i fizičkih osoba izvan općeg proračuna i povrat donacija po protestiranim jamstvima sastoje se od donacija Limarski obrt LIM za DV Jaglenac -izrada, dobava i montaža ograde u iznosu od 2.000,00 kn i Udruge Iskra za DV Mak – računalo i didaktika u iznosu od 5.000,00 kn.

**Šifra 671** – Prihodi iz nadležnog proračuna za financiranje rashoda poslovanja veći su za 3.289.287,81 kn u odnosu na 2021. godinu, a razlog tome je što su ti isti prihodi bili umanjeni na tom izvoru po Financijskom planu za 2021.g. za 3.430.000,00 kn koje smo dobili prodajom DV Zvončić, pa nam je Grad Osijek cijeli iznos uplatio preko Cesije na izvor vlastitih prihoda, a za taj iznos smanjio opće prihode i primitke, te je ove godine po FP za 2022.g. sve to izbalansirano.

**Šifra 683** –Ostali prihodi u iznosu od 5.060,00 kn sastoje se od prihoda uplate najma za 4 stana prema potpisanim Ugovorima.

**Bilješke broj 2. Prihodi od prodaje nefinancijske imovine**

**Šifra 721** – Sastoje se od prihoda za stambene objekte u iznosu od 1.268,68 kn to su prihodi od Zavoda za stanovanje i prihoda od poslovnih objekata kojih nemamo u 2022.g., jer smo prošle godine uprihodili iznos od 3.430.000,00 kn od prodaje DV Zvončić čiji je iznos Grad Osijek uplatio preko cesije na izvor vlastitih prihoda u cijelosti i služili su za mjesečno podmirenje rashoda za zaposlene – plaće.

**2. RASHODI I IZDACI**

**Bilješka broj 1. Rashodi poslovanja**

**Šifra 311** – Rashodi za plaće sastoje se od rashoda za redovan rad u iznosu od 22.892.227,96 kn i prekovremeni rad u ukupno iznosu 99.397,02 kn. Ukupan iznos za bruto plaće veći je u odnosu na 2021.g. u ukupnom iznosu od 1.213.357,98 kn, jer je prvo došlo do povećanja osnovice plaće od 4% u 2021.g., zatim i od 01.05. 2022.g. za 4% prema Odluci Vlade RH i Sindikata (s isplatom u lipnju 2022.g.) i isto tako u 2022. godini imali smo veliki broj zapošljavanja na određeno radno vrijeme i zapošljavanje na 60 dana ukupno njih 100 radnika, to su zamjene za duga bolovanja i do povratka s bolovanja i 43 odgojitelja koji su na određeno radno vrijeme zaposleni od 01.09.2021.-31.07.2022.g.

Plaće za prekovremeni rad u iznosu od 99.397,02 kn prema Odluci koju je donijela ravnateljica sukladno i Kolektivnom ugovoru od 01.04.2021.g., prekovremeni sati rada isplaćuju se, jer se organizacija posla ne može preraspodijeliti zbog manjka radnika, jer nam je veći dio radnika bio na dugom bolovanju, u samoizolaciji ili izolaciji, otišao u mirovinu ili dao otkaz.

**Šifra 312** – Ostali rashodi za zaposlene manji su u odnosu na 2021.g. u ukupnom iznosu od 533.132,46 kn. Ove godine nisu isplaćene sve neoporezive naknade sukladno našem Kolektivnom ugovoru. Nije isplaćena novčana nagrada u ukupnom iznosu od 3.500,00 kn (isplata bi se vršila na dva puta jednom u lipnju, a drugi puta u prosincu po 1.750,00 kn) po radniku za koja su osigurana financijska sredstva po Financijskom planu za 2022.g.

**Šifra 313** – Doprinosi na plaće odnose se na doprinose za obvezno zdravstveno osiguranje koji su veći u odnosu na 2021.g. u ukupnom iznosu od 209.761,58 kn sukladno povećanju plaće za obračun o minulom radu, povećanom broju zaposlenih i zbog povećanja osnovice plaće od 4% u 2021. i 2022.g.

**Šifra 321** – Naknade troškova zaposlenima manji su u ukupnom iznosu za 34.272,30 kn u odnosu na 2021.g., odnose se na službena putovanja, naknade za odlazak na posao i s posla i stručna usavršavanja zaposlenika.

**Šifra 322** – Ukupni rashodi za materijal i energiju, manji su u odnosu na 2021.g. u ukupnom iznosu za 305.120,18 kn.

**Šifra 3221** – Uredski materijal i ostali materijalni rashodi manji su za 87.866,22 kn u odnosu na prošlu 2021. godinu kada smo morali kupovati veće količine dezinfekcijskih sredstava i rukavica za sve vrtiće i jaslice zbog nastale epidemiološke situacije s COVID-om - 19, s obzirom da se trenutno ista primirila rashod je bio znatno manji.

**Šifra 3222** – Materijal i sirovine – odnose se na rashode za kupovinu namirnica, a u odnosu na 2021.g. manji su u ukupnom iznosu za 4.690,90 kn. Nabava namirnica osigurana je putem Javne nabave, te je bez obzira što su dobavljači povećali svoje cijene u iznosu od 30 % prema Zakonu o javnoj nabavi, koja se primjenjuje od 01.04.2022.g. i smanjenjem PDV-a ostala na nekoj istoj razini kao i prošle 2021.g.

**Šifra 3223** – Energija – rashodi u odnosu na 2021.g. veći su za 124.848,58 kn, rashodi se odnose na električnu energiju, na rashode za toplu vodu (toplana), plin, motorni benzin i dizel gorivo, te lož ulje.

Bez obzira na nastalu ekonomsko gospodarsku situaciju, rapidno povećanu inflaciju u 2022.g. koja je obuhvatila čitavo svjetsku ekonomiju, nije zaobišla ni nas. Temeljem naši fiksnih Ugovora o javnoj nabavi za većinu energenata, osim plina, motornog benzina i dizela, te lož ulja, cijene su ostale približno iste bez obzira što je došlo do povećanja istih, jer se sve izbalansiralo sa primjenom smanjenja PDV-a.

**Šifra 3224** – Materijal i dijelovi za tekuće i investicijsko održavanje manji su ove godine u iznosu od 59.152,67 kn. Izvršila se manja kupovina materijala za tekuće i investicijsko održavanja.

**Šifra 3225** – Sitni inventar i auto gume manji su u odnosu na prošlu 2021. godinu za 25.689,80 kn, zbog redovnog poslovanja.

**Šifra 3227** – Službena , radna i zaštitna odjeća i obuća, manja je u odnosu na prošlu 2021.g. u iznosu do 2.872,01 kn, samo se redovna kupovina obavljala.

**Šifra 323** – Ukupni rashodi za usluge veću su u odnosu na prošlu 2021.g. za 244.065,87 kn.

**Šifra 3231** – Usluge telefona, pošte i prijevoza veće su u odnosu na 2021.g. za 5.271,98 kn, jer smo platili troškove prijevoza namještaja za DV Radost, s obzirom da se vrtić obnavljao radi energetske učinkovitost.

**Šifra 3232**  – Usluge tekućeg i investicijskog ulaganja veći su u odnosu na prošlu 2021.g. u ukupnom iznosu od 77.306,06 kn zbog radova na DV Radosti.

**Šifra 3233** – Usluge promidžbe i informiranja manje su u odnosu na prošlu 2021.g. za 4.925,00 kn.

**Šifra 3234** – Komunalne usluge veće su u odnosu na prošlu 2021.g. za 12.912,30 kn zbog nastavka redovnog poslovanja.

**Šifra 3235** – Zakupnine i najamnine veće su u odnosu na prošlu 2021. godinu za 1.038,47 kn, rashod je povećan u svrhu najma printera.

**Šifra 3236** – Zdravstvene i veterinarske usluge veće su za 73.619,93 kn u odnosu na prošlu 2021. godinu, jer su radnici i ove godine išli na zdravstveni sistematski pregled koji im je osiguran po KU, a morali smo plaćati prva dva mjeseca 2022.g. testiranje na COVID-19 u iznosu od 47.250,00 kn.

**Šifra 3237** –Intelektualne i osobne usluge povećane su u iznosu od 66.284,89 kn u odnosu na 2021.g., one predstavljaju rashode za isplatu ugovora o djelu u svrhu polaganja stručnih ispita, a ovise o broju polaznika, zatim usluge odvjetnika i pravnog savjetnika kao i geodetsko – katastarske usluge, te se na taj dio odnosi iznos od 63.648,17 kn, a preostalih 57.966,72 kn odnosi se na usluge studentskog servisa preko kojega smo zaposlili 2 vozača, jer nam je jedan bio na dugom bolovanju, a drugi je dao otkaz.

**Šifra 3239** – Rashodi za ostale usluge su rashodi za podmirenje rashoda za grafičke i tiskarske usluge, usluge kopiranja, usluge za čišćenje, pranje i slično, te ostale nespomenute usluge koje se odnose za dojavu zaštite objekata i slično.

**Šifra 324** – Naknade troškova osobama izvan radnog odnosa u 2021.g predstavljala je rashod za isplatu radnicima na stručnom osposobljavanju, ali je ista ukinuta 2020. godine.

**Šifra 3292** – Premije osiguranja manje su u odnosu na prošlu 2021.g. za 15.088,00 kn i odnose na osiguranje prijevoznih sredstava, ostale imovine i osiguranje zaposlenih, taj rashod ovisi o cijenama osiguravajuće kuće.

**Šifra 3295** – Pristojbe i naknade – umanjene su u odnosu na prošlu 2021.g. za 91.312,50 kn, jer je ista ukinuta 01.09.2021.g. (NN92/2021.).

**Šifra 3299** – Ostali nespomenuti rashodi poslovanja uključuju rashode HRT pretplate, rashode za cvijeće (vijence) i ostale slične rashode, te su veći u odnosu na prošlu godinu za 12.233,08 kn.

**Šifra 434**  – Bankarske usluge i usluge platnog prometa manje su u odnosu na prošlu godinu za 5.746,05 kn.

**Bilješka broj 2. Rashodi za nabavu nefinancijske imovine**

**Šifra 4221** – Uredska oprema i namještaj - iznos je manji u odnosu na prošlu 2021.g. za 49.643,11 kn, jer je izvršena kupovina računala i uredskih opreme prema potrebi.

**Šifra 4223** – Oprema za održavanje i zaštitu manja je u odnosu na 2021.g. jer smo u 2021.g kupili 54 klime i par hladnjaka za 221.971,00 kn, za razliku od ove u kojoj smo kupovali prema potrebi.

**Šifra 4225** – Instrumenti, uređaji i strojevi – sredstva u donosu na 2021.g. manja su za 15.067,40 kn, izvršena je kupovina prema potrebi.

**Šifra 4227** – Uređaji, strojevi i oprema za ostale namjene veća je u odnosu na 2021.g. jer smo kupili kamere i plinski kotao za kuhinju, uništavače papira za Upravnu zgradu u ukupnom iznosu od 175.353,87 kn.

**Bilješka broj 4. Obvezni analitički podaci**

**Šifra 11P-11K**  – Stanje novčanih sredstava manja je za 1.521.844,32 kn u odnosu na prošlu 2021.g., jer osim što smo imali redovan priljev novčanih sredstava od roditelja i uplatu akontacija, za razliku od prošle 2021.g. u to vrijeme primili smo uplatu od Grada Osijek putem Cesije za prodaju DV Zvončić u Čepinu.

**Šifra Z007** – Prosječan broj zaposlenih kod korisnika na osnovi stanja na početku i na kraju izvještajnog razdoblje – povećan je u odnosu na prošlu 2021. godinu u istom vremenskom razdoblju za 13 radnika.

**Šifra Z009** – Prosječan broj zaposlenih kod korisnika na osnovi sati rada – povećan je u odnosu na prošlu 2021.g za 13 radnika.

**BILJEŠKE UZ IZVJEŠTAJ O OBVEZAMA**

Ukupne obveze Dječjeg vrtića Osijek na dan 01.01.2022. godine iznose 6.049.581,63 kn, a na dan 30.06.2022. godine iznose 4.985.307,09 kn.

Povećanje obveza u izvještajnom razdoblju iznose 34.715.288,54 kn, a podmirene obveze u izvještajnom razdoblju iznose 35.779.5630,08 kn, te nastala razlika od 1.064.274,54 kn sučeljava se sa stanjem obveza od 01. siječnja 2022.g. i dobije se stanje nedospjelih obveza na kraju izvještajnog razdoblja od 4.985.307,09 kn.

**Bilješka broj 1. Stanje nedospjelih obveza na kraju izvještajnog razdoblja**

**Šifra V009 i ND23**– Obveze za rashode poslovanja u ukupnom iznosu od 4.947.682,09 kn čine obveze za zaposlene (plaće za zaposlene) u iznosu od 4.465.379,97 kn, obveze za materijalne rashode u iznosu od 394.947,12 kn i obveze za ostale tekuće obveze u iznosu od 87.355,00 kn (PIK Vrbovec uplatio jamstveni polog po okvirnom sporazumnom Ugovoru na dvije godine).

**Šifra ND24** – Obveze za nabavu nefinancijske imovinu u iznosu od 37.625,00 kn koje će se podmiriti u tekućem razdoblju, a odnosi se na kupovinu ulaznih vrata za kuhinju, Dječji vrtić Bubamra, Jaglenac i Mak.

Zakonski predstavnik - ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_